খাৰুপেটীয়াঃ ৰাজ্যত আজিও অব্যাহত আছে অবৈধ কাঠৰ ব্যৱসায়৷ ট্ৰাকে ট্ৰাকে অবৈধ কাঠ আজিও সৰবৰাহ হৈ আহিছে ৰাজ্য খনত৷ একাংশ ক্ষমতাশালী লোকে কোটি কোটি টকাৰ অবৈধ কাঠৰ ব্যৱসায় কৰি আহিছে৷ কেন্দ্ৰ তথা ৰাজ্য চৰকাৰে প্ৰাকৃতিক ভাৰসাম্য ৰক্ষাৰ বাবে নানা পদক্ষেপ লৈ আহিছে যদিও তেনে কোনো পদক্ষেপে অসমত প্ৰভাৱ পেলাব পৰা নাই৷ ৰাজ্যৰ প্ৰশাসনে গুৰুত্ব আৰোপ নকৰাৰ ফলতেই ৰাজ্যৰ আন আন প্ৰান্তৰ লগতে অসম-অৰুণাচল সীমান্তত কাঠ মাফিয়াই মুকলিকৈ চলাই গৈছে অবৈধ চোৰাং কাঠৰ ব্যৱসায়৷ তাৰ মাজতে বৃহস্পতিবাৰে দৰঙৰ খাৰুপেটীয়া আৰক্ষীয়ে কাঠ ভৰ্তি এখন ট্ৰাক জব্দ কৰে।
খাৰুপেটীয়াত কাঠ ভৰ্তি ট্ৰাক জব্দ